آمریکا‌نین پرزیدنتی دونالد ترامپ ایله دموکرات‌لار آراسینداکی عیرقچیلیک موباحیثه ائتمه‌سی شدت‌لنیر.
دونالد ترامپ، اؤلکه‌نین قارا نیسبتی ان یوکسک و جینایت نیسبت‌لری دقت چکن بؤلگه‌لرین‌دن بالتیمور بؤلگه‌سی‌نین وکیلی الیجاه کومینگس یؤنه‌لیک تنقیدلرینی داها دا آرتیریب.
کومینگسی، تمثیل ائتدیگی مریلند ایالتی‌نین بالتیمور بؤلگه‌سین‌دکی سفالت و گئری قالمیشلیق مسئله‌سینده هئچ بیر شئی ائتممکله گوناهلان‌دیران ترامپ، دموکرات‌لارین "عیرق کارتینی اوینادیغینی" ساووندو.
ترامپ، آچیقلاماسیندا،
الیجاه کومینگسین بالتیمور خالقی اوچون بو قدر آز شئی ائده بیلمه‌سی نه قدر کدرلی. ایستاتیستیک اولا‌راق بالتیمور درحال هر کاتقوریده ان سوندا گلیر. کومینگس بالتیمور هر شئیین‌دن ایستیفاده ائدیب هئچ بیر شئی ائتمه‌دی اما آرتیق خالق بو مسئله‌ده تدریجن شعورلو حالا گلیر". دئدی. قیمتلندیرمه‌سینی کئچیریب.
ترامپ، دیگر بیر بیاناتیندا دا
دموکراتلار دگرلی آفریقان-آمریکان توپلوموموز اوچون چوخ آز شئی ائدرکن (اونلار اوزرین‌دن) همیشه عیرق کارتینی اویناییرلار. بو گون آمریکا تاریخی‌نین ایشسیزلیگین ان آشاغی اولدوغو دؤوروندییک. الیجاه کومینگس ایسه فنا حالدا اوغورسوز اولدو". ایفاده‌لرینی ایستیفاده ائتدی.
کوممینگس ایسه
بای باشقان، من هر گون اؤز بؤلگه‌مدکی ائویمه گئدیرم. هر سحر قالخیب اؤز یئریم اوچون موباریزه ائتمه‌یه گئدیرم. حکومتین وظیفه‌سینی ائدیب ائتمدیگینی تعقیب ائتمک منیم آنایاسا وظیفم. آنجاق سئچیم بؤلگه‌م اوچون دؤیوشمک منیم اخلاقی وظیفم". سؤزلری ترامپا جواب وئردی.
ترامپ بون‌دان باشقا، نماینده‌لر مجلیسی‌نین دموکرات باشقانی نانسی پلوسی‌نین ده اؤز بؤلگه‌سی اولان کالیفورنیا ایله هئچ مشغول اولمادیغینی، اونون یئرینه "ساختاکارلیق" کیمی آدلاندیردیغی روسیا سوروشدورماسینا آغیرلیق وئردیگینی ایره‌لی سوردو.
ترامپین آچیقلاما‌لارینی کسکین تنقید ائدن پلوسی ایسه کومینگس‌ه ایستیناد ائده‌رک،
اونا قارشی بوتون عیرقچی سالدیری‌لاری تامامیله رد ائدیریک و اونون لیدرلیگینی سونونادک دستکلییریک". آچیقلاماسینی ائتدی.
